41. ΑΠΟΦΑΣΙΣ ΥΠΟΥΡΓΟΥ ΠΡΟΕΔΡΙΑΣ  ΚΒΥΕΡΝΗΣΕΩΣ Αριθ. 6791 της 11/21 Απρ. 1975 (ΦΕΚ  Β' 419) Περί συστάσεως παρά τη Γενική Γραμματεία Αθλητισμού Πενταμελούς και Τριμελούς Πειθαρχικών Συμβουλίων προσωπικού.  Έχοντες υπ' όψει : 1.Τας διατάξεις : α)Του Α.Ν. 397/1968 «περί επανασυστάσεως της Γενικής Γραμματείας Αθλητισμού και των αρμοδιοτήτων αυτής». β)Του Ν.Δ. 216/1974 «περί συστάσεως Υπουργείου Προεδρίας Κυβερνήσεως». γ)Του Ν.22/1975 «περί ρυθμίσεως θεμάτων καταστάσεως των δημοσίων διοικητικών υπαλλήλων και υπαλλήλων Ν.Π.Δ.Δ». 2.Την υπ' αριθ. Δ.Λ.7/2/3/1/2-1-75 απόφασιν του Υπουργού Προεδρίας Κυβερνήσεως «περί καθορισμού των αρμοδιοτήτων των Υφυπουργών Προεδρίας Κυβερνήσεως κ.λ.π.», αποφασίζομεν : Συνιστώμεν παρά τη Γενική Γραμματεία Αθλητισμού Πειθαρχικά Συμβούλια Προσωπικού ως κάτωθι : 1.Πενταμελές Πειθαρχικόν Συμβούλιον αρμόδιον προς κρίσιν των επί βαθμοίς 6ω έως και 2ω ή βαθμολογικώς αντιστοίχοις υπαλλήλων της Γενικής Γραμματείας Αθλητισμού. 2.Τριμελές Πειθαρχικόν Συμβούλιον αρμόδιον προς κρίσιν των επί βαθμοίς 7ω και κατωτέροις ή βαθμολογικώς αντιστοίχοις υπαλλήλων της Γενικής Γραμματείας Αθλητισμού. Η παρούσα δημοσιευθήτω Δια της Εφημερίδος της Κυβερνήσεως. 